ลูกน้อย1ปี1เดือน มีอาการถ่ายเหลวเป็นมูก มีอาการจะอาเจียนตลอดเวลา เกิดจากอะไรค่ะ
สวัสดีค่ะ อาการถ่ายเหลวในเด็ก อาจเกิดจาก-ลำไส้อักเสบในเด็ก จากการติดเชื้อ เชื้อไวรัสที่พบบ่อยในเด็กเล็ก ได้แก่ โรตาไวรัส อะดีโนไวรัส โนโรไวรัส เป็นต้น อาจมีอาการถ่ายเหลว ถ่ายบ่อยครั้งขึ้น ร่วมกับอาจมีคลื่นไส้ กินได้น้อย มีไข้ ซึมลงได้-อาการของการแพ้นมวัว-การติดเชื้อแบคทีเรียในทางเดินอาหาร มักเป็นุนแรง มีถ่ายเป็นมูกเลือดปนโดยโรคลำไส้อักเสบนั้นส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดการดูแลตัวเองเบื้องต้น รับประทานอาหารอ่อนๆและสุกสะอาด ดื่มน้ำมากๆ หากท้องอืดมากให้รับประทานทีละน้อยๆ รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง ดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไปหากยังถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้น เป็นต้น หรือมีอาการปวดท้องรุนแรง ควรรีบพาไปพบแพทย์ เพื่อให้สารน้ำทางหลอดเลือดหรือยาฆ่าเชื้อถ้าจำเป็น